**,,ბათუმელი სპორტსმენების ინდივიდუალური განვითარების ხელშეწყობა“**

2018 წლის დამტკიცებული მუნიციპალური ბიუჯეტით გათვალისწინებული პროგრამის ,,სპორტის განვითარების ხელშეწყობა“, ქვეპროგრამის ,,ბათუმელი სპორტსმენების ინდივიდუალური განვითარების ხელშეწყობა“ ფარგლებში, დაგეგმილია ბათუმელი სპორტსმენების/მწვრთნელების ფინანსური მხარდაჭერა.

ღონისძიების "ბათუმელი სპორტსმენების/მწვრთნელების ფინანსური მხარდაჭერა" ფარგლებში, სხვადასხვა მაღალი დონის ჩემპიონატებში/ტურნირებში მონაწილეობის მისაღებად, ფინანსურ დახმარებას მიიღებენ წარმატებული ბათუმელი სპორტსმენები, მწვრთნელები. კონკურსანტთა შერჩევა განხორციელდება ღონისძიების „ბათუმელი სპორტსმენების/მწვრთნელების ფინანსური მხარდაჭერა“ ფარგლებში კონკურსის ჩატარების წესისა და პირობების შესახებ დებულებით განსაზღვრული კრიტერიუმების მიხედვით. კონკურსის შედეგად შერჩეული თითოეული ბენეფიციარი მიიღებს ფინანსურ დახმარებას ერთჯერადი გასაცემლის სახით, არაუმეტეს 3 000 (სამი ათასი) ლარისა, რომელიც ითვალისწინებს: ტურნირში მონაწილეობისა და სპორტული ეკიპირების საფასურს; სასტუმრო; მგზავრობის; ვიზისა და დაზღვევის ხარჯებს.

ღონისძიების ორგანზებისათვის მუნიციპალური ბიუჯეტით გამოყოფილია 15 000 (თხუთმეტი ათასი) ლარი.

კონკურსში მონაწილეობის მისაღებად, კონკურსანტმა ქ. ბათუმის მუნიციპალიტეტის მერიაში (შემდგომში - მერია) უნდა წარმოადგინოს შემდეგი დოკუმენტაცია:

ა) განაცხადი და სააპლიკაციო ფორმა;

ბ) საერთაშორისო პასპორტისა ან პირადობის დამადასტურებელი დოკუმენტის ასლი;

გ) ქ. ბათუმის მუნიციპალიტეტში რეგისტრაციის დამადასტურებელი დოკუმენტი;

დ) რეკომენდაცია საქართველოს ეროვნული ფედერაციიდან ან აჭარის ა.რ. ფედერაციიდან;

ე) ინფორმაცია სპორტსმენის არსებული რეიტინგის შესახებ;

ვ) ოფიციალური მიწვევის ან/და მონაწილეობის დამადასტურებელი დოკუმენტი;

ზ) ინფორმაცია საერთაშორისო ტურნირის შესახებ;

თ) ბიოგრაფია CV.

დოკუმენტები უნდა იყოს წარმოდგენილი ქართულ ენაზე. უცხო ენაზე შესრულებული დოკუმენტი უნდა იყოს ნათარგმნი და ნოტარიულად დამოწმებული.

მერია უფლებამოსილია საჭიროების შემთხვევაში მოითხოვოს დამატებითი დოკუმენტაცია.

თუ განმცხადებელი არასრულწლოვანია, საქმის წარმოება განხორციელდება კანონიერი წარმომადგენლის მონაწილეობით, მოქმედი კანონმდებლობის შესაბამისად.

დოკუმენტები უნდა იყოს წარმოდგენილი ბეჭდური სახით.

აღნიშნული პროგრამის ფარგლებში დაფინასება შეიძლება გაეწიოს განმცხადებლის პირად მწვრთნელს, რომელიც ასევე მონაწილეობას ღებულობს აღნიშნულ ტურნირში. მწვრთნელმა დაფინანსების მოთხოვნის შემთხვევაში, ასევე, უნდა წარმოადგინოს ამ მუხლით დადგენილი დოკუმენტაცია.